ટેક્સાસ: બીએપીએસ ચૅરિટિઝની ડલાસ, ટેક્સાસ ખાતે 2018ના મે મહિનાની 19મી તારીખે યોજાએલી વાર્ષિક વૉકેથોન વૉક ગ્રીન 2018માં સમાજના દરેક વયજૂથના સભ્યોએ સહકુટુંબ ભાગ લીધો હતો. 2018 એ ત્રીજું વર્ષ છે જેમાં બીએપીએસની વાર્ષિક વૉકેથોન ધ નૅચર કન્ઝર્વન્સી સંસ્થાને સહાયરૂપ બની છે; અને એ દ્વારા ધ નૅચર કન્ઝર્વન્સી સંસ્થાના પૃથ્વી પરના ભૂમિ અને જળ સ્ત્રોતોના સંવર્ધન દ્વારા ભાવિ પેઢીના સંરક્ષણના કાર્યમાં સહાય કરે છે. હાલ આ સંસ્થા 2025ના વર્ષ સુધીમાં એક લાખ કરોડ વૃક્ષો રોપવાના કાર્યક્રમમાં બીએપીએસ ચૅરિટીઝ 130,000 વૃક્ષો રોપવા માટે 1લાખ 65હજાર ડૉલરનો ફાળો આપશે. આ વૈશ્વિક કાર્યમાં આધારરૂપ બનવા ઉપરાંત, આ વર્ષે બીએપીએસ ચૅરિટીઝે વૉકેથોન દ્વારા "ધ અરવિંગ સ્કૂલઝ ફાઉન્ડેશન" અને "ધ અરવિંગ સિટીઝન્સ ફાયર ઍકેડેમી એસોસિએશન"ને પણ સહાય કરી હતી. "ધ અરવિંગ સ્કૂલઝ ફાઉન્ડેશન" અરવિંગ આઈએસડી અર્થાત અરવિંગ શહેર શાળાકીય વિસ્તારમાં શિક્ષકો અને વિદ્યાર્થીઓને નાણાંકીય સહાય આપે છે. આ સહાય શિક્ષકો અને વિદ્યાર્થીઓને અભ્યાસની મહત્તમ તક ઉત્પન્ન કરવામાં ઉપયોગી થાય છે. શિક્ષકો અને વિદ્યાર્થીઓ આ રકમનો બિનપ્રણાલિગત કાર્યક્રમો, શિષ્યવૃત્તિ; અને સર્જનાત્મક, નેતૃત્વ તથા અભ્યાસ આનુસંગિક સફળતા મેળવે એવી પ્રવૃત્તિઓમાં વાપરતા હોય છે.